พระราชกฤษฎีกาพระราชกฤษฎีกาจัดตั้งเทศบาลนครนครศรีอยุธยาจังหวัดพระนครศรีอยุธยาพ.ศ.๒๕๔๒------------ ภูมิพลอดุลยเดชป.ร. ให้ไว้ ณวันที่ ๑๔ ธันวาคม พ.ศ. ๒๕๔๒ เป็นปีที่ ๕๔ในรัชกาลปัจจุบัน พระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้า ฯ ให้ประกาศว่า โดยที่เป็นการสมควรจัดตั้งเทศบาลนครโดยเปลี่ยนแปลงฐานะเทศบาลเมืองนครศรีอยุธยา จังหวัดพระนครศรีอยุธยาเป็นเทศบาลนครนครศรีอยุธยา จังหวัดพระนครศรีอยุธยา อาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย และมาตรา ๑๓ วรรคหนึ่ง แห่งพระราชบัญญัติเทศบาล พ.ศ. ๒๔๙๖จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้ ดังต่อไปนี้ มาตรา๑ พระราชกฤษฎีกานี้เรียกว่า "พระราชกฤษฎีกาจัดตั้งเทศบาลนครนครศรีอยุธยา จังหวัดพระนครศรีอยุธยา พ.ศ. ๒๕๔๒" มาตรา๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไป มาตรา๓ ให้เปลี่ยนแปลงฐานะเทศบาลเมืองนครศรีอยุธยา จังหวัดพระนครศรีอยุธยา เป็นเทศบาลนครมีชื่อว่า"เทศบาลนครนครศรีอยุธยา จังหวัดพระนครศรีอยุธยา" มาตรา๔ ให้กำหนดเขตเทศบาลนครนครศรีอยุธยา จังหวัดพระนครศรีอยุธยา ไว้ดังนี้ หลักเขตที่๑ ตั้งอยู่ที่จุดกึ่งกลางแม่น้ำเจ้าพระยา อันเป็นจุดซึ่งอยู่ห่างจากคลองเมือง ฝั่งเหนือ บรรจบกับแม่น้ำเจ้าพระยา ฝั่งตะวันออกไปทางทิศตะวันตกเฉียงเหนือ ตามแนวเส้นตั้งฉาก เป็นระยะ ๒๒๐ เมตร ด้านเหนือ จากหลักเขตที่๑ เป็นเส้นขนานระยะ ๒๒๐ เมตร กับคลองเมือง ฝั่งเหนือ ถึงหลักเขตที่ ๒ ซึ่งตั้งอยู่ตามแนวเส้นขนานระยะ ๘๘๐ เมตรกับคลองหัวรอ ฝั่งตะวันตก จากหลักเขตที่๒ เป็นเส้นขนานระยะ ๘๘๐ เมตร กับคลองหัวรอ ฝั่งตะวันตก ไปทางทิศตะวันตกเฉียงเหนือ เป็นระยะ ๕๓๐ เมตร ถึงหลักเขตที่๓ จากหลักเขตที่๓ เป็นเส้นตรงไปทางทิศตะวันออกเฉียงเหนือ ถึงหลักเขตที่ ๔ ซึ่งตั้งอยู่ริมคลองหัวรอ ฝั่งตะวันออกที่จุดซึ่งคลองกุฎีแดง ฝั่งใต้ บรรจบกับคลองหัวรอ ฝั่งตะวันออก จากหลักเขตที่๔ เป็นเส้นเลียบริมคลองกุฎีแดง ฝั่งใต้ ไปทางทิศตะวันออก ถึงหลักเขตที่ ๕ ซึ่งตั้งอยู่ริมแม่น้ำลพบุรี ฝั่งตะวันตกที่จุดซึ่งคลองกุฎีแดง ฝั่งใต้ บรรจบกับแม่น้ำลพบุรี ฝั่งตะวันตก จากหลักเขตที่๕ เป็นเส้นตรงไปทางทิศตะวันออกเฉียงเหนือ ผ่านแม่น้ำลพบุรี แม่น้ำอ้อม และแม่น้ำป่าสัก ถึงหลักเขตที่ ๖ซึ่งตั้งอยู่ริมแม่น้ำป่าสัก ฝั่งตะวันออก ที่จุดซึ่งอยู่ห่างจากคลองบ้านม้า ฝั่งเหนือ บรรจบกับแม่น้ำป่าสักฝั่งตะวันออก ไปทางทิศเหนือ ตามแนวแม่น้ำป่าสัก เป็นระยะ ๒๒๐ เมตร จากหลักเขตที่๖ เป็นเส้นตรงไปทางทิศตะวันออกเฉียงใต้ ผ่านทางหลวงแผ่นดินหมายเลข ๓๐๕๓ (สายแยกทางหลวงแผ่นดินหมายเลข ๓๐๙(สะพานปรีดีธำรง) - ทางหลวงแผ่นดินหมายเลข ๓๒) ถึงหลักเขตที่ ๗ซึ่งตั้งอยู่ริมทางรถไฟสายเหนือ ฟากตะวันตก ตรง กม. ที่ ๗๓.๓๑๒ ด้านตะวันออก จากหลักเขตที่๗ เป็นเส้นเลียบริมทางรถไฟสายเหนือ ฟากตะวันตก ไปทางทิศตะวันตกเฉียงใต้ ผ่านคลองบ้านม้า คลองบ้านบาตรทางหลวงแผ่นดินหมายเลข ๓๐๙ (สายวังน้อย - สิงห์บุรี) คลองปากข้าวสาร ทางหลวงแผ่นดินหมายเลข๓๐๕๙ (สายแยกทางหลวงแผ่นดินหมายเลข ๓๐๕ (วงเวียนเจดีย์วัดสามปลื้มด้านซ้าย) -วัดพนัญเชิง) และคลองสวนพลู ถึงหลักเขตที่ ๘ ซึ่งตั้งอยู่ริมทางรถไฟสายเหนือ ฟากตะวันตกตรง กม. ที่ ๖๘.๓๑๒ ด้านใต้และด้านตะวันตก จากหลักเขตที่๘ เป็นเส้นตรงไปทางทิศตะวันตกเฉียงเหนือ ถึงหลักเขตที่ ๙ ซึ่งตั้งอยู่ริมแม่น้ำเจ้าพระยา ฝั่งตะวันออกที่จุดซึ่งอยู่ห่างจากคลองสวนพลู ฝั่งใต้ บรรจบกับแม่น้ำเจ้าพระยา ฝั่งตะวันออก ไปทางทิศใต้ ตามแนวแม่น้ำเจ้าพระยาเป็นระยะ ๔๐๐ เมตร จากหลักเขตที่๙ เป็นเส้นตรงที่ต่อจากแนวเส้นตรงจากหลักเขตที่ ๘ ถึงหลักเขตที่ ๙ ไปทางทิศตะวันตกเฉียงเหนือ ถึงจุดกึ่งกลางแม่น้ำเจ้าพระยาและเส้นเลียบแนวกึ่งกลางแม่น้ำเจ้าพระยา ไปทางทิศเหนือ ทิศตะวันตกเฉียงใต้และทิศตะวันออกเฉียงเหนือ จนบรรจบกับหลักเขตที่ ๑ ดังปรากฏตามแผนที่ท้ายพระราชกฤษฎีกานี้ ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควร มาตรา๕ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการ ชวน หลีกภัย นายกรัฐมนตรี------------------------------------------------------------------------------------------------------หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากเทศบาลเมืองนครศรีอยุธยา จังหวัดพระนครศรีอยุธยามีสภาพความเจริญเติบโตทางเศรษฐกิจและสังคมเพิ่มขึ้น สมควรเปลี่ยนแปลงฐานะเป็นเทศบาลนครนครศรีอยุธยาจังหวัดพระนครศรีอยุธยาจึงจำเป็นต้องตราพระราชกฤษฎีกานี้[รก.๒๕๔๒/๑๒๗ก/๑/๑๕ ธันวาคม ๒๕๔๒] ภคินี/แก้ไข ๓๐/๕/๒๕๔๕ (A+B)C